title: Οικονομοτεχνική ανάλυση για τη δημιουργία τμημάτων τεχνικής υποστήριξης εταιρειών ηλεκτρονικών συστημάτων
title: Financial and technical analysis fοr the creatiοn οf technical suppοrt departments fοr electrοnic systems cοmpanies
titleType: AlternativeTitle
Creators: name: Καναβός, Παναγιώτης
Publisher: name: Πανεπιστήμιο Δυτικής Αττικής
Year: 2023
Subjects: Τεχνική υποστήριξη
Ηλεκτρονικά συστήματα
Οικονομοτεχνική ανάλυση
Εταιρεία
Διοίκηση επιχειρήσεων
Οργάνωση επιχειρήσεων

description: Η εργασία αυτή πραγματεύεται ένα πολύ σημαντικό κλάδο στον τομέα της καλής λειτουργίας μιας εταιρείας ηλεκτρονικών συστημάτων, την τεχνική υποστήριξη και το πώς πρέπει να στηθεί σε μια μικρομεσαία επιχείρηση τηρουμένων βέβαια των συνθηκών που επικρατούν στην Ελλάδα. Αρχικά γίνεται αναφορά στον προγραμματισμό που θα πρέπει να γίνει από μια οποιαδήποτε εταιρεία στον τομέα της τεχνικής υποστήριξης, καθώς και η αναγκαιότητά του. Επιπλέον, γίνεται μια συνοπτική περιγραφή ενός σημαντικού κεφαλαίου που σχετίζεται με το μάνατζμεντ και τη διοίκηση επιχειρήσεων. Αμέσως μετά ξεκινάει το κυρίως θέμα της πτυχιακής εργασίας αρχής γενομένης από την περιγραφή της τεχνικής υποστήριξης εταιρειών λιανικού εμπορίου. Εκεί γίνεται ειδική αναφορά σε τέσσερις εταιρείες που έχουν πολλά υποκαταστήματα σε όλη την Ελλάδα και εξυπηρετούν εκατοντάδες χιλιάδες κόσμο καθημερινά. Αναλύεται η λειτουργία των καταστημάτων στον τεχνικό τομέα και το suppοrt που γίνεται προς τους πελάτες της καθεμιάς ή σε όσους απλώς θέλουν να ενημερωθούν για τα προϊόντα και της υπηρεσίες της εταιρείας. Κατόπιν, περίπου το ίδιο γίνεται και με εταιρείες παραγωγής ηλεκτρονικών συστημάτων με έδρα στο εξωτερικό που διαθέτουν φυσικά υποκαταστήματα και στη χώρα μας. Τρεις συνολικά μεγάλες εταιρείες που ασχολούνται με την παραγωγή κινητών τηλεφώνων, τάμπλετ, υπολογιστών και άλλων ηλεκτρονικών συσκευών τελευταίας τεχνολογίας. Όπως και προηγουμένως, αναγράφονται οι τρόποι λειτουργίας του serνice και της τεχνικής υποστήριξης που έχουν ως σκοπό την εξυπηρέτηση των πελατών τους στην Ελλάδα και τον υπόλοιπο κόσμο. Μετά από την περιγραφή των ήδη υπαρχόντων και καταρτισμένων στην αγορά εταιρειών παραγωγής προϊόντων είτε χονδρικού είτε λιανικού εμπορίου, έρχεται κατόπιν η σειρά της περιγραφής μιας νέας επιχείρησης. Στο εν λόγω σημείο περιγράφεται το πώς δημιουργείται ένα τμήμα τεχνικής υποστήριξης, είτε σε επιχείρηση χονδρικού-λιανικού εμπορίου είτε σε αντίστοιχη που παράγει ηλεκτρονικά προϊόντα και συστήματα. Επισημαίνονται οι κανόνες που πρέπει να ακολουθεί ένας εργαζόμενος του suppοrt και του serνice, καθώς και οι αρμοδιότητες των υφισταμένων τμημάτων σε κάθε μια από τις δυο προαναφερθείσες περιπτώσεις εταιρειών. Εκτενής αναφορά γίνεται στην οργάνωση και διοίκηση της επιχείρησης. Γίνεται ανάλυση των επιμέρους τμημάτων της, ενώ ακόμη γίνεται αναγραφή της προσφοράς και της ζήτησης για υποψήφιους υπαλλήλους στην επιχείρηση, σε συνάρτηση πάντα με την τωρινή κατάσταση της χώρας μας στον εργασιακό τομέα και την ανεργία. Βεβαίως, αναφέρεται και το οικονομικό σκέλος της όλης επιχείρησης προτού δημιουργηθεί. Τέλος, υπάρχει το ερωτηματολόγιο που αφορά τους καταναλωτές οι οποίοι ασχολούνται με τις ηλεκτρονικές συσκευές και απαντούν σε διάφορες ερωτήσεις και η πτυχιακή εργασία κλείνει με τις αναφορές στις πηγές που μας βοήθησαν για να τη συντάξουμε.